  Майя Бывальцева 16-тӥ оштолэзе 13 часын Удмуртиысь Йӧскалык лыдӟетъюртын (Удмурт урам, 264) «Шедьты «Гердлэсь шыкыссэ» урам шудон (квест) кутскоз. Ужрад Кузебай Гердлэн но Ашальчи Окилэн вордскемзы дырысен 120 ар тырмонлы сӥземын. Со сярысь ивортэ ужъюртлэн пресс-службаез. Шудон маршрутэ Кузебай Гердлэн но Ашальчи Окилэн биографиенызы герӟаськем Ижкарысь интыпуъёс пыртэмын. Куронъёсты быдэстон улсын пыриськисьёс Кузебай Гердлэн но Ашальчи Окилэн улонысьтызы но творчествоысьтызы тунсыко выль ивортодэтэн тодматскозы, Ижкарысь лулчеберетъя но историяя вӧлмет сярысь тодонъёссэс паськытатозы, командаен ужаны, утчаськыны дышетскозы. Ужрадэ вань мылкыд карисьёс пыриськыны быгато. Пыронэз эркын. Тегъёс: Лулчеберет Ижкар Удмуртия КузебайГерд АшальчиОки Йӧскалыклыдӟетъюрт  